
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Σεπτεμβρίου 2016 


ΤΕΥΧΟΣ ΤΕΤΑΡΤΟ 


Αρ 


. Φύλλου 242 


ΑΠΟΦΑΣΕΙΣ 

Αριθμ. 9994/120521 

Καθορισμός των ορίων του αιγιαλού και δημι¬ 
ουργία ζώνης παραλίας στη θέση «Αϋλή» του Δή¬ 
μου Κύμης - Αλιβερίου Π.Ε. Εύβοιας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του Ν. 2971/2001 
(Α285) «περί αιγιαλού και παραλίας και άλλες διατάξεις», 
όπως έχει τροποποιηθεί και ισχύει σήμερα και τις διατά¬ 
ξεις του άρθρου 113 του Ν. 3978/2011 (Α137) μετο οποίο 
τροποποιήθηκε το άρθρο 5 του Ν. 2971/2001. 

2. Τις διατάξεις του Ν. 3200/1955 «περί διοικητικής 
αποκεντρώσεως», όπως αυτές τροποποιήθηκαν και 
ισχύουν σήμερα με τα Ν.δ. 532/1970, Β.δ. 704/1970, 
Β.δ. 705/1970, Β.δ. 192/1972, Π.δ. 71/1984, Π.δ. 347/1986, 
Ν. 2026/1992 και Π.δ. 97/1993. 

3. Την με αριθμ. πρωτ. 1063649/790/Α0006/3.8.2004 
απόφαση του υπουργού Οικονομίας και Οικονομικών 
«Περί καταγραφής και διοικητικής κωδικοποίησης των 
αρμοδιοτήτων σε θέματα υπηρεσιών υπουργείου Οι¬ 
κονομίας και Οικονομικών που περιέρχονται στους Γε¬ 
νικούς Γραμματείς Περιφερειών κατά τις διατάξεις της 
παρ. 21του άρθρου 46 του Ν. 3220/2004. 

4. Τις διατάξεις των διατηρούμενων άρθρων του 
Π.δ. 284/1988 «Οργανισμός Υπ. Οικονομικών». 

5. Τις διατάξεις του Π.δ. 111/2014 «Οργανισμός Υπ. 
Οικονομικών». 

6. Τις διατάξεις της παρ. 21 του άρθρου 46 του 
Ν. 3220/2004 (Α15) «μέτρα αναπτυξιακής και κοινω¬ 
νικής πολιτικής-αντικειμενοποίηση του φορολογικού 
ελέγχου και άλλες διατάξεις» δυνάμει των οποίων από 
10-04-2004, αρμοδιότητες του Υπουργού Οικονομίας 
και Οικονομικών, οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση με τις διατάξεις της παρ. 2 
του άρθρου 39 του Ν. 2218/1994, περιέρχονται στους 
Γενικούς Γραμματείς Περιφερειών. 


7. Τις διατάξεις του Ν. 3852/2010 (Α87) περί «νέας αρ¬ 
χιτεκτονικής της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» και ιδίως τις 
διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

8. Το με αριθμ. πρωτ. Δ6Α 1022671 ΕΞ 2011/10.2.2011 
έγγραφο του Υπ. Οικονομικών, σύμφωνα με το οποίο 
οι αρμοδιότητες του Υπουργού Οικονομικών, που πε¬ 
ριήλθαν στους Γενικούς Γραμματείς των Περιφερειών 
(του Ν. 2503/1997, Α107), σύμφωνα με τις διατάξεις της 
παρ. 21 του άρθρου 46 του Ν. 3220/2004 (Α15) και κατα¬ 
γράφονται στην υπ'αριθμ. 1063649/790/Α0006/3.8.2004 
απόφαση του Υπουργού Οικονομίας και Οικονομικών, 
ασκούνται από 1.1.2011, από τους Γενικούς Γραμματείς 
των Αποκεντρωμένων Διοικήσεων, σύμφωνα με τις δια¬ 
τάξεις του άρθρου 280 του Ν. 3852/2010 (Α87). 

9. Τις διατάξεις της παρ. 1 και 2 του άρθρου 6 του 
Ν. 3852/2010, με τις οποίες συστάθηκαν ως ενιαίες 
αποκεντρωμένες μονάδες διοίκησης του Κράτους 7 
Αποκεντρωμένες Διοικήσεις, μεταξύ των οποίων και η 
Αποκεντρωμένη Διοίκηση Θεσσαλίας - Στερεός Ελλάδας, 
η οποία εκτείνεται στα όρια των περιφερειών Θεσσαλί¬ 
ας και Στερεός Ελλάδας, με έδρα τη Λάρισα και για τα 
καθήκοντα των Γενικών Γραμματέων των Αποκεντρω¬ 
μένων Διοικήσεων, εφαρμόζονται οι σχετικές διατάξεις 
του Ν. 2503/1997 (Α107). 

10. Τις διατάξεις του Π.δ. 138/2010 (Α231) «περί οργα¬ 
νισμού Αποκεντρωμένης Διοίκησης Θεσσαλίας - Στερεός 
Ελλάδας». 

11 .Την Πράξη 4της 6.2.2015 του Υπουργικού Συμβου¬ 
λίου «Αποδοχή παραιτήσεων των Γενικών Γραμματέων 
των Αποκεντρωμένων Διοικήσεων της Χώρας» (Α' 24). 

12. Τις διατάξεις του αρθρ. 56 του Ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» (Α'93). 

13. Την από 13.6.2016 έκθεση της κατά το άρθρο 3 
του Ν. 2971/19.12.2001 (Α285) «περί αιγιαλού και πα¬ 
ραλίας» αρμόδιας Επιτροπής καθορισμού ορίων αιγι- 
αλού και παραλίας, για τον καθορισμό ορίων αιγιαλού 
και δημιουργία ζώνης παραλίας στη θέση «Αϋλή», του 
Δήμου Κύμης - Αλιβερίου, Π.Ε. Εύβοιας, με ενδιαφερό¬ 
μενο την εταιρεία με την επωνυμία «ΑΙΟΛΙΚΗ ΕΥΒΟΙΑΣ 
ΠΟΥΝΤΑ Α.Ε.» 

14. Το από 23 Μαΐου 2016 τοπογραφικό διάγραμμα 
κλίμακας 1:500 αποτελούμενο από μία (1) πινακίδα που 
συντάχθηκε από τον μηχανικό X. Μαραβέγια και συνερ¬ 
γάτες και το οποίο ελέγχθηκε ως προς την ακρίβεια της 
αποτύπωσης και θεωρήθηκε από την Γκάλφα Αθανασία, 
Πολιτικό Μηχανικό ΠΕ/Δ Αναπληρώτρια Προϊσταμένη 
της Περιφερειακής Διεύθυνσης Δημόσιας Περιουσίας 
Θεσσαλίας-Στερεάς Ελλάδας στις 13.6.2016 και συνοδεύ¬ 
ει την Έκθεση της προαναφερόμενης Επιτροπής. 

15. Το με αριθμ. πρωτ. 5737/24.11.2015 έγγραφο της 
Περιφερειακής Διεύθυνσης Δημόσιας Περιουσίας Θεσ¬ 
σαλίας - Στερεός Ελλάδας προς το ΓΕΕΘΑ, για τη σύμ¬ 
φωνη ή μη γνώμη τους, σύμφωνα με το άρθρο 113 του 
Ν. 3978/2011. 

16. Το με αριθμ.πρωτ.Φ.119.1/11/316408/Σ.361 / 
25.1.2016 έγγραφο του ΓΕΕΘΑ, με το οποίο γνωμοδότη- 
σε ότι δεν έχει αντίρρηση για τη συνέχιση της διαδικασί¬ 
ας καθορισμού των ορίων αιγιαλού - παραλίας και τυχόν 
υπάρχοντος παλαιού αιγιαλού στην υπόψη περιοχή. 

17. Το με αριθμ. πρωτ. 7562/6.7.2016 έγγραφο της 
Περιφερειακής Διεύθυνσης Δημόσιας Περιουσίας Θεσ¬ 
σαλίας - Στερεάς Ελλάδας, με το οποίο ζητείται η έκδοση 
απόφασης, αποφασίζουμε: 

Επικυρώνουμε την από 13.6.2016 έκθεση της κατά το 
άρθρο 3 του Ν. 2971/19.12.2001 αρμόδιας Επιτροπής 
καθορισμού ορίων αιγιαλού και παραλίας, για τον καθο¬ 
ρισμό ορίων αιγιαλού και δημιουργία ζώνης παραλίας 
στη θέση «Αυλή», του Δήμου Κύμης - Αλιβερίου, Π.Ε. Εύ¬ 
βοιας, καθώς και το από 23 Μαΐου 2016 τοπογραφικό 
διάγραμμα κλίμακας 1:500 αποτελούμενο από μία (1) 
πινακίδα που συντάχθηκε από τον μηχανικό X. Μαραβέ- 
για και συνεργάτες και το οποίο ελέγχθηκε ως προς την 
ακρίβεια της αποτύπωσης και θεωρήθηκε από την Γκάλ¬ 
φα Αθανασία, Πολιτικό Μηχανικό ΠΕ/Δ Αναπληρώτρια 
Προϊσταμένη της Περιφερειακής Διεύθυνσης Δημόσιας 
Περιουσίας Θεσσαλίας-Στερεάς Ελλάδας στις 13.6.2016. 

Στο τοπογραφικό αυτό διάγραμμα η αρμόδια επιτρο¬ 
πή καθορίζει την οριογραμμή αιγιαλού με κόκκινη συ¬ 
νεχή πολυγωνική γραμμή με στοιχεία 1, 2,..., 39,40, 41 
της οποίας οι κορυφές εξασφαλίζονται με συντεταγμένες 
από το κρατικό τριγωνομετρικό δίκτυο σε εγκάρσια μερ- 
κατορική προβολή στο ελληνικό γεωδαιτικό σύστημα 
αναφοράς 1987 (ΕΓΣΑ '87). 

Την οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία 1', 2',..., 37' 38', 39'της οποίας 
οι κορυφές εξασφαλίζονται με συντεταγμένες από το 
κρατικό τριγωνομετρικό δίκτυο σε Εγκάρσια Μερκατο- 
ρική Προβολή στο Ελληνικό Γεωδαιτικό Σύστημα Ανα¬ 
φοράς 1987 (ΕΓΣΑ 87) και της οποίας οι πλευρές είναι πα¬ 
ράλληλες της γραμμής αιγιαλού σε απόσταση σταθερή 
10,00 μ., για την εξυπηρέτηση των σκοπών του άρθρου 
Ι,παρ. 2 του Ν. 2971/2001. 

Την οριογραμμή του παλαιού αιγιαλού με κυανή συ¬ 
νεχή πολυγωνική γραμμή σε δύο σημεία της ακτής και 
με στοιχεία 1", 2",...,22" και 23"...,27"της οποίας οι κορυ¬ 
φές εξασφαλίζονται με συντεταγμένες από το κρατι¬ 
κό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ '87).Τα κτίσματα και οι κατασκευές μέσα στις 
ζώνες αιγιαλού παραλίας δεν εξαιρούνται από αυτές. 


Η παρούσα απόφαση με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Λάρισα, 18 Ιουλίου 2016 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΗΛΙΑΣΤΣΕΛΙΓΚΑΣ 


ΕΚΘΕΣΗ 

ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΑΙΓΙΑΛΟΥ, ΠΑΡΑΛΙΑΣ ΠΑΛΑΙΟΥ ΑΙΓΙΑΛΟΥ, 
ΣΥΜΦΩΝΑ ΜΕΤΑ ΑΡΘΡΑ 3, 4ΤΟΥ Ν. 2971/2001 
ΚΑΙ 5 ΟΠΩΣ ΑΝΤΙ ΚΑΤΑΣΤΑΘΗΚΕ ΜΕ ΤΟ ΑΡΘΡΟ 
113 ΤΟΥ Ν. 3978/2011 ΣΤΗ ΘΕΣΗ «ΑΥΛΗ», Δ.Ε. 
ΑΥΛΩΝ ΟΣΤΟΥ ΔΗΜΟΥ ΚΥΜΗΣ - ΑΛΙΒΕΡΙΟΥ, Π.Ε. 
ΕΥΒΟΙΑΣ, ΚΑΤΟΠΙΝ ΑΙΤΗΣΕΩΣΤΗΣ ΑΙΟΛΙΚΗΣ 
ΕΥΒΟΙΑΣ ΠΟΥΝΤΑ Α.Ε. 

Στην Κύμη Εύβοιας σήμερα 13-06-2016, ημέρα Δευ¬ 
τέρα, οι υπογεγραμμένοι: 

1. ΓΚΑΛΦΑ ΑΘΑΝΑΣΙΑ, Πολιτικός Μηχανικός ΠΕ/Δ, 
Αναπληρώτρια Προϊσταμένη της Περιφερειακής Διεύ¬ 
θυνσης Δημόσιας Περιουσίας Θεσσαλίας - Στερεάς Ελ¬ 
λάδας, ως Πρόεδρος. 

2. ΛΑΜΠΡΟΥ ΕΥΑΓΓΕΛΟΣ, Λιμενάρχης Κύμης, ως μέλος. 

3. ΠΡΟΚΑΚΗΣ ΔΗΜΗΤΡΙΟΣ, Αγρονόμος Τοπογράφος 
Μηχανικός ΠΕ/Δ, του Αυτοτελούς Γραφείου Δημόσιας 
Περιουσίας Εύβοιας, ως μέλος. 

4. ΚΑΡΑΒΑΤΡΙΑΝΤΑΦΥΛΛΙΑ, Πολιτικός Μηχανικός ΠΕ, 
Αναπληρώτρια Προϊσταμένη της Υπηρεσίας Δόμησης 
του Δήμου Κύμης-Αλιβερίου, ως μέλος. 

5. ΜΠΟΥΡΛΗΣ ΕΥΑΓΓΕΛΟΣ, Προϊστάμενος της Διεύ¬ 
θυνσης Περιβάλλοντος Χωρικού Σχεδιασμού Στερεάς 
της Αποκεντρωμένης Διοίκησης Θεσσαλίας - Στ. Ελλά¬ 
δας, αν και προσκλήθηκε νόμιμα δεν προσήλθε, που 
αποτελούμε την Επιτροπή καθορισμού ορίων αιγιαλού- 
παραλίας-παλαιού αιγιαλού, η σύνθεση της οποίας κα¬ 
θορίστηκε βάσει των διατάξεων των άρθρων 3,4 του 
Ν. 2971/2001 και 5 όπως αντικαταστάθηκε με το άρθρο 
113 του Ν. 3978/2011 (ΦΕΚ 285/ τ.Α'/19.12.2001) και 
συγκροτήθηκε με την αριθμ. 7405/84763/13.05.2015 
απόφαση Γ.Γ. Αποκεντρωμένης Διοίκησης Θεσσαλίας - 
Στερεάς Ελλάδας, όπως τροποποιήθηκε με τις αριθμ. 
8294/95792/04.06.2015 και 17672/221025/ 1-12-2015 
(ΑΔΑ: ΩΝ430Ρ10-ΟΜ3) όμοιες αποφάσεις. 

Συνήλθαμε στα γραφεία του Λιμεναρχείου Κύμης, μετά 
απάτην αριθμ. 6434/10-06-2015 πρόσκληση της Προέ¬ 
δρου της, για να γνωμοδοτήσουμε επί της υπόθεσης κα¬ 
θορισμού, για πρώτη φορά, των οριογραμμών αιγιαλού 
και παραλίας, στη θέση «Αυλή», Δ.Ε. Αυλώνοςτου Δήμου 
Κύμης - Αλιβερίου, Π.Ε. Εύβοιας, κατόπιν αιτήσεως της 
ΑΙΟΛΙΚΗΣ ΕΥΒΟΙΑΣ ΠΟΥΝΤΑ Α.Ε. 

Αφού διαπιστώθηκε απαρτία κατά τις διατάξεις του 
άρθρου 14 του Ν. 2690/1999, η Πρόεδρος κηρύσσει την 
έναρξη της συνεδρίασης. 

Η Επιτροπή αφού έλαβε υπόψη: 

1 .Την από ΡΚΡ000001 -25-859/15-07-2015 αίτηση της 

ΑΙΟΛΙΚΗΣ ΕΥΒΟΙΑΣ ΠΟΥΝΤΑ Α. Ξ. χάραξης των οριο- 
γραμμών αιγιαλού και παραλίας στη θέση «Αυλή», Δ.Ε. 
Αυλώνος του Δήμου Κύμης - Αλιβερίου, Π.Ε. Εύβοιας, 
με την οποία ζητείται για πρώτη φορά καθορισμός των 
οριογραμμών αιγιαλού -παραλίας. 

2. Τις διατάξεις του Ν. 2971/2001 (ΦΕΚ 285 τ.Α'/ 
19.12.2001) «περί αιγιαλού-παραλίας», όπως τροποποιή¬ 
θηκε, συμπληρώθηκε και ισχύει καθώς και της αριθμ. 
1089532πε/8205πε/Β0010/20-04-2005 κοινής υπουργι¬ 
κής απόφασης Υπουργών Οικονομίας και Οικονομικών 
και ΠΕΧΩΔΕ «περί στοιχείων καθορισμού αιγιαλού και 
παραλίας». 

3. Τις διατάξεις του άρθρου 113 του Ν. 3978/2011 
(ΦΕΚ 137 τ.Α'/2011), με τις οποίες τροποποιήθηκε το 
άρθρο 5 του Ν. 2971/2001. 

4. Το αριθμ 5737/24-11 -2015 έγγραφο της Περιφε¬ 
ρειακής Διεύθυνσης Δημόσιας Περιουσίας Θεσσαλίας - 
Στερεάς Ελλάδας, με το οποίο διαβιβάστηκε η υπόθεση 
προς το ΓΕΕΘΑ, κατ' εφαρμογή της παραπάνω διάταξης. 

5. Το αριθμ. Φ.119.1/11/316408/Σ.361/25-01-2016 
έγγραφο ΓΕΕΘΑ, με το οποίο γνωμοδότησε ότι δεν έχει 
αντίρρηση για τη συνέχιση της διαδικασίας καθορισμού 
των ορίων αιγιαλού - παραλίας και τυχόν υπάρχοντος 
παλιού αιγιαλού στην υπόψη περιοχή. 

6. Το από 23 Μάίου 2016 τοπογραφικό διάγραμμα, της 
υπό καθορισμό περιοχής, ήου συντάχθηκε από τον μη¬ 
χανικό X. Μαραβέα και συνεργατών του. Το διάγραμμα 
αυτό έχει συνταχθεί σε κλίμακα 1:500, σε μία (1) πινακίδα 
και έχει θεωρηθεί για την ακρίβεια της αποτύπωσης την 
13-06-2016 από την Γκάλφα Αθανασία, Πολιτικό Μηχα¬ 
νικό, Αναπληρώτρια Προϊσταμένη της Π.Δ.Δ.Π. Θεσσα¬ 
λίας - Στερεάς Ελλάδας, όπως ορίζουν οι διατάξεις του 
άρθρου 4 παρ. 2 του Ν. 2971/2001. 

7. Την από επιτόπιο μετάβαση των μελώντης Επιτροπής, 
κατά την 04-04-2016, μετά την αριθμ. 3489/01.06.2016 
πρόσκληση της Προέδρου της, σχηματισθείσα αντίληψη 
για το πλάτοςτης βρέχόμενης ζώνηςτης ξηρός και άλλα 
συναφή στοιχεία που προβλέπονται από το άρθρο 9 του 
Ν. 2971/2001 και ειδικότερα: 

α) τη γεωμορφολογία του εδάφους: 

ί. Η μορφολογία της ακτής συνίσταται από ένα κεντρικό 
πεδινό τμήμα (κοιλάδα) εύρους περί τα 150 μ. που περι¬ 
ορίζεται εκατέρωθεν, προς ΒΔ και ΝΑ αντιστοίχως από 
υψώματα που καταλήγουν σε βραχώδεις ακτές. Η πεδινή 
ακτή συνίσταται από χαλαρά ιζήματα (άμμος, αμμοχαλι- 
κώδης ακτή, πέτρες) που έχουν προκύψει από την αποσά¬ 
θρωση - διάβρωση των μητρικών πετρωμάτων της ακτής 
καθώς και την εναπόθεση φερτών υλών του χειμάρρου 
που διατρέχει το βόρειο τμήμα της κοιλάδας και καταλή¬ 
γει στη θάλασσα. Το εύρος της αμμώδους ακτής κυμαί¬ 
νεται από 10 μ. στο ΝΑ τμήμα έως 100 μ στο ΒΔ τμήμα. 
Προ της αμμώδους ακτής και προς τη θάλασσα υφίσταται 
μια ζώνη χαμηλών βραχωδών σχηματισμών (πλάκες σε 
υψόμετρο περίπου 0.50 μ. από τη στάθμη της θάλασσας) 
σε εύρος που κυμαίνεται από 10 έως 30 μ. Οι σχηματισμοί 
αυτοί ανακόπτουν σημαντικά τη δύναμη των κυμάτων 
έμπροσθεν του πεδινού τμήματος της ακτής. 

ϋ. Η βλάστηση προ της γραμμής αιγιαλού συνίστα- 
ται κυρίως από χαμηλή θαμνώδη και ποώδη βλάστη¬ 


ση (αγριόχορτα, φρύγανα, ασφάκες κ.λπ.) και πιο προς 
την ενδοχώρα απαντάται μια ευρεία ζώνη σκίνων επί 
ανυψωμένων αμμωδών εδαφών (θινών) που παίζει ση¬ 
μαντικότατο ρόλο φυσικής προστασίας των χωραφιών 
της ενδοχώρας από την μεταφερόμενη άμμο της ακτής 
με τους ισχυρούς θαλασσινούς ανέμους. Η αιολικά με¬ 
ταφερόμενη άμμος απαντάται συσσωρευμένη και στις 
εσωτερικές προς την κοιλάδα παρειές των βορείων βρα¬ 
χωδών υψωμάτων σχηματίζοντας μια ζώνη απουσίας 
βλάστησης -πέραν κάποιων συστάδων σκίνων εντός της. 

Η πλησιέστερη προς την θάλασσα ζώνη των απολή¬ 
ξεων των βορείων και νοτίων βραχωδών υψωμάτων, 
παρουσιάζει στην αρχή μια πλήρη απουσία βλάστησης 
και χώματος (ζώνη άμεσα επηρεαζόμενη από τα χειμέρια 
κύματα=ζώνη αιγιαλού), ενώ στην συνέχεια ακολουθεί 
μια ζώνη όπου ενδημεί μόνο ποώδης βλάστηση που 
δύναται να αντέχει την επίδραση των μέχρι εκεί δια- 
χεόμενων σταγονιδίων εκ της θραύσης των χειμερίων 
κυμάτων (που δεν είναι ωστόσο αμελητέες ποσότητες). 
Η ζώνη αυτή δεν θα μπορούσε να χαρακτηριστεί ως 
αιγιαλός, όμως πρέπει να χαρακτηριστεί ως παλαιός 
αιγιαλός αφού εμμέσως επηρεάζεται από τα χειμέρια 
κύματα, διαφοροποιείται από την υπόλοιπη βλάστηση 
της ενδοχώρας και παρουσιάζει σαφώς διακριτή εικόνα 
ως «ερημοποιημένη» ζώνη με σαφές φωτεινό ίχνος στις 
αεροφωτογραφίες. 

Αντιστοίχως και στη πεδινή ακτή υφίσταται μια ανά¬ 
λογη ζώνη ποώδους βλάστησης μεταξύ της αναγνωρίσι¬ 
μης ζώνης αιγιαλού και της ζώνηςτων σκίνων.Τα εδάφη 
της είναι αμμώδη και δεν αποκλείεται τούτα σπανίως να 
διαβρέχονται από τα χειμέρια κύματα σε ορισμένες ιδι¬ 
αίτερα δυσμενείς καιρικές συνθήκες. Τα μακροσκοπικό 
χαρακτηριστικά της σαφώς συνδέονται με την θάλασσα 
(ως τμήμα της ακτής, με εδάφη αμμώδη και με χαλίκια 
της θάλασσας, ανέκαθεν ακαλλιέργητες εκτάσεις, κ.λπ.) 
και ως τέτοια θα πρέπει και αυτή να επισημανθεί ως πα¬ 
λαιός αιγιαλός. 

Στο ΝΑ άκρο της πεδινής ακτής εντοπίστηκε αυθαίρε¬ 
τη οικία που έχει κτισθεί εν μέρει επί της ζώνης αιγιαλού 
(όπως σαφώς καταδεικνύει η εκ των κυμάτων διάβρωση 
των εδαφών γύρωθεν του μπροστινού τμήματός της) 
και κατά το υπόλοιπο τμήμα της εντοπίζεται σε ζώνη 
παλαιού αιγιαλού (ως ακαλλιέργητο, αμμώδες τμήμα της 
ακτή και κάτω από την φυσική απόληξη του βραχώδους 
πρανούς στην ακτή). 

Τα ίχνη των όποιων παλαιών καλλιεργειών (με ανα¬ 
γνώριση τους επί τόπου, αλλά και σε αεροφωτογραφίες 
του έτους 1945 και νεώτερες) έγιναν σεβαστά από την 
Επιτροπή η οποία έθεσε το όριο του παλαιού αιγιαλού 
πέραν των παλαιών ξερολιθιών τους. Κατά την αυτοψία 
διαπιστώσαμε πρόσφατες καταστροφές από πλημμύ¬ 
ρες (όπως ενημερωθήκαμε από ντόπιους κατοίκους 
σημειώθηκαν σπάνιας έντασης βροχοπτώσεις κατά την 
13-14/3/2016) που διεύρυναν την ιστορική κοίτη του 
χειμάρρου κοντά στην απόληξή του προς τη θάλασσα 
και γκρέμισαν τμήματα των παλαιών ξερολιθιών στο ΝΑ 
τμήμα της πεδινής ακτής. Οι μέχρι προσφάτως θέσεις 
των καθαιρεμένων από την πλημμύρα τμημάτων των 
ξερολιθιών τέθηκαν σε γνώση της Επιτροπής από αερο- 

φωτογραφίες και αυτές λήφθηκαν υπόψη για τον ορθό 
καθορισμό του παλαιού αιγιαλού, σημειώνεται δε στο 
διάγραμμα ως διακεκομμένη γραμμή σε συνέχεια των 
υπαρχουσών ξερολιθιών. 

ίϋ. Η περιοχή μελέτης βρίσκεται εκτός σχεδίου πόλης κι 
επομένως διέπεται από τις εκτός σχεδίου πολεοδομικές 
διατάξεις. Δεν υπάρχουν εγκεκριμένες χωροταξικές κα¬ 
τευθύνσεις και χρήσεις γης, που επηρεάζουν την παρά¬ 
κτια ζώνη. Επιπλέον μέχρι σήμερα δεν έχει συντελεστεί 
κάποια ανθρώπινη παρέμβαση -πλην μίας αυθαίρετης 
κατοικίας εντός ζώνης αιγιαλού-, με αποτέλεσμα να μην 
έχει αλλοιωθεί σημαντικά το φυσικό οικοσύστημα. 

β) Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) Η εξεταζόμενη ακτή έχει βορειοανατολικό προσανα¬ 
τολισμό και κατά συνέπεια οι Β, ΒΑ, Α άνεμοι επηρεάζουν 
σημαντικά την εν λόγω ακτή με εντάσεις που φτάνουν 
μέχρι και τα 10 Β. Σύμφωνα με ανεμολογικά στοιχεία 
που προέρχονται από μακροχρόνιας παρατηρήσεις της 
περιόδου 1955-1978 του πλησιέστερου προς την εξε¬ 
ταζόμενη περιοχή μετεωρολογικού σταθμού Κύμης οι 
επικρατούντες άνεμοι είναι οι Β με συχνότητα 34.5% και 
ακολουθούν οι ΒΔ και οι Δ (16.9 και 15.4% αντιστοίχως). 

δ) Το γεγονός ότι τα αναπτύγματα πελάγους είναι με¬ 
γάλα (160 χλμ. από Β και Α) και σε συνδυοσμό με τους 
ισχυρούς πνέοντες ανέμους και τον αμέσως μετά τις 
ξέρες βαθύ σχετικά πυθμένα (περί τα 3 μ.), τα τελικά 
ύψη των κυμάτων είναι μεγάλα και αντιστοίχως μεγά¬ 
λη εμφανίζεται και η μέγιστη ανάβαση των χειμερίων 
κυμάτων επί της ακτής (που εκφράζεται είτε σε βάθος 
για τις πεδινές εκτάσεις είτε σε ύψος για τα απόκρημνα 
βραχώδη τμήματα της ακτής). Συγκεκριμένα, η μέγιστη 
ανάβαση των χειμερίων κυμάτων επί της στεριάς φτά¬ 
νει κατά τόπους την ισοϋψή των 3 μ. στα πεδινά ή την 
ισοϋψή των 13 μ. στα απόκρημνα βραχώδη τμήματα 
της ακτής. 

ε) Η μορφολογία του πυθμένα είναι βραχώδης, ενώ 
μεγάλες περιοχές του είναι καλυμμένες με λιβάδια από 
φύκια. Την βραχώδη ακτή διαδέχεται πυθμένας σε με¬ 
γάλα βάθη (5-5 μ. βάθος) ο οποίος στη συνέχεια με ήπια 
κλίση βυθίζεται φτάνοντας ενδεικτικά σε βάθος 40 μ. σε 
απόσταση 500 μ. από την ακτογραμμή, όπως προκύπτει 
από το χάρτη της Υδρογραφικής Υπηρεσίας Πολεμικού 
Ναυτικού.Το μέσο εύρος διακύμανσης της στάθμης της 
θάλασσας στην περιοχή μελέτης είναι μικρό και γενικά 
η επίδραση της παλίρροιας στην κίνηση των θαλασσίων 
μαζών είναι ασήμαντη σύμφωνα με τις μετρήσεις του 
παλιρροιόμετρου της Σκιάθου (μετρήσεις 1955-1978), 
που είναι το πλησιέστερο στην περιοχή μελέτης. 


στ) Το γεγονός ότι η περιοχή δεν έχει προκηρυχθεί 
προς κτηματογράφηση και δεν έχει οριστικές εγγραφές 
στο κτηματολόγιο. 

ζ) Το γεγονός ότι η περιοχή δεν είναι αρχαιολογικού 
ενδιαφέροντος. 

η) Το γεγονός ότι στη συγκεκριμένη περιοχή δεν υπάρ¬ 
χουν παράκτια τεχνικά έργα. 

θ) Τη μη ύπαρξη εγκεκριμένων χωροταξικών κατευ¬ 
θύνσεων, ούτε χρήσεων γης, που να επηρεάζουν την 
παράκτια ζώνη. 

ι) Το γεγονός ότι η περιοχή δεν ανήκει σε ευπαθές οι¬ 
κοσύστημα - προστατευμένη περιοχή, 

ια) Την μη ύπαρξη καταγεγραμμένων δημοσίων κτη¬ 
μάτων, αρμοδιότητας Υπ. Οικονομικών, αποφασίζουμε: 

Καθορίζουμε επί του από 23 Μάίου 2016 τοπογραφι- 
κού διαγράμματος σε μία (1) πινακίδα, κλίμακας 1:500, 
που συντάχθηκε από τους μηχανικούς «X. Μαραβέα και 
συνεργάτες» και θεωρήθηκε από την Γκάλφα Αθανα¬ 
σία, Πολιτικό Μηχανικό, Αναπληρώτρια Προϊσταμένη 
της Π.Δ.Δ.Π. Θεσσαλίας - Στερεάς Ελλάδας: 

Α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1, 2,..., 39, 40, 41 της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ '87). 

Β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία 1', 2',..., 37', 38», 39'της 
οποίας οι κορυφές εξασφαλίζονται με συντεταγμένες 
από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ '87) και της οποίας οι πλευρές 
είναι παράλληλες της γραμμής αιγιαλού σε απόσταση 
σταθερή 10,00 μ. 

Γ.Την οριογραμμή της παλαιού αιγιαλού με κυανή συνε¬ 
χή πολυγωνική γραμμή σε δύο σημεία της ακτής και υπό 
στοιχεία 1 "-22" και 23"-27", της οποίας οι κορυφές εξα¬ 
σφαλίζονται με συντεταγμένες από το κρατικό τριγωνο¬ 
μετρικό δίκτυο σε Εγκάρσια Μερκατορική Προβολή στο 
Ελληνικό Γεωδαιτικό Σύστημα Αναφοράς 1987 (ΕΓΣΑ '87). 

Η Επιτροπή 

Η Πρόεδρος Τα Μέλη 

ΑΘΑΝΑΣΙΑ ΓΚΑΛΦΑ ΕΥΑΓΓΕΛΟΣ ΛΑΜΠΡΟΥ 

ΔΗΜΗΤΡΙΟΣ ΠΡΟΚΑΚΗΣ 
ΤΡΙΑΝΤΑΦΥΛΛΙΑ ΚΑΡΑΒΑ 

